ΔΗΜΟΣ ΑΓΙΑΣ ΒΑΡΒΑΡΑΣ



*Γραφείο Τύπου*

**ΔΕΛΤΙΟ ΤΥΠΟΥ *26/7/2022***

**Κλείνει ο σταθμός του Μετρό για μία εβδομάδα**

**Νέα λεωφορειακή γραμμή**

Σε κυκλοφοριακές ρυθμίσεις στα δρομολόγια της Γραμμής 3 του Μετρό λόγω των δοκιμαστικών δρομολογίων για την επέκταση της εν λόγω γραμμής προς τον Πειραιά προχωρά η ΣΤΑ.ΣΥ.

Ειδικότερα από το Σάββατο 30/07/2022 έως και την Κυριακή 07/08/2022 και από τις 27 – 28/08/2022 οι σταθμοί του Μετρό «ΝΙΚΑΙΑ», «ΚΟΡΥΔΑΛΛΟΣ» και «ΑΓ. ΒΑΡΒΑΡΑ» θα παραμείνουν κλειστοί και η Γραμμή 3 θα λειτουργεί στο τμήμα «ΑΕΡΟΔΡΟΜΙΟ – ΑΓ. ΜΑΡΙΝΑ».

Οι κυκλοφοριακές ρυθμίσεις στη Γραμμή 3 του Μετρό τίθενται σε ισχύ, λόγω της διενέργειας δυναμικών δοκιμών από τον επίσταθμο Αγ. Μαρίνας μέχρι το Δημοτικό Θέατρο, στο πλαίσιο της επικείμενης λειτουργίας της επέκτασης της Γραμμής προς Πειραιά.

Οι επιβάτες κατά τα παραπάνω χρονικά διαστήματα θα εξυπηρετούνται στο τμήμα  Αγ. Μαρίνα – Νίκαια από την  προσωρινή λεωφορειακή γραμμή «Χ50 Αγ. Μαρίνα – Νίκαια», στη δημιουργία της οποίας προχωρά ο ΟΑΣΑ.

Η χρονική των οχημάτων κατά τις ώρες αιχμής θα είναι 6 λεπτά.

***Λεωφορειακή γραμμή Χ50***

Η αφετηρία – τέρμα της προσωρινής λεωφορειακής γραμμής θα βρίσκεται στον διαμορφωμένο χώρο στον Σταθμό Αγ. Μαρίνα και συγκεκριμένα στην εσοχή της Ιερά Οδού (κατεύθυνση προς Αθήνα) και η διαδρομή θα έχει ως εξής:

Από τον ειδικά διαμορφωμένο χώρο στον Σταθμό Μετρό Αγ. Μαρίνα, δεξιά Δωδεκανήσου, δεξιά Βύρωνος, αριστερά 28ης Οκτωβρίου, αριστερά Ελ. Βενιζέλου συνέχεια Ταξιαρχών έως πλ. Ελευθερίας, κατόπιν όπως κινείται το 809 δεξιά Αθηνάς, δεξιά Π. Ράλλη – Ανακρέοντος, αριστερά Γέμελου, αριστερά Τζαβέλλα, αριστερά Γρεβενών, δεξιά Π. Ράλλη, δεξιά πλ. Δαβάκη -Πίνδου, κάθετα την Π. Ράλλη, συνέχεια πλ. Δαβάκη -Πίνδου, δεξιά Αθηνάς, πλ. Ελευθερίας δεξιά Διαμαντίδη – Δημητρακοπούλου, συνέχεια Χανίων, αριστερά Μεγ. Αλεξάνδρου, δεξιά Ελ. Βενιζέλου , συνέχεια Ελ. Βενιζέλου, δεξιά Ιερά οδό και αφετηρία -τέρμα ΣΤ. Αγ. Μαρίνα.

***Ίδρυση προσωρινών στάσεων***

Η προσωρινή κυκλική λεωφορειακή γραμμή θα πραγματοποιεί στάσεις επιβίβασης -αποβίβασης κατά αντιστοιχία με τις υπάρχουσες στάσεις του Μετρό. Αναλυτικά:

Κλάδος καθόδου

ΣΤ.ΑΓ.ΜΑΡΙΝΑ, επί της Ιεράς Οδού.

Διερχόμενες λεωφ. γραμμές 803, 836, 837,866, 876, 892.

ΣΤ. ΑΓ. ΒΑΡΒΑΡΑ, επί της Λεωφ. Ελευθ. Βενιζέλου.

Διερχόμενες λεωφ. γραμμές 837,892

ΣΤ.ΚΟΡΥΔΑΛΛΟΣ, επί της οδού Ταξιαρχών.

Διερχόμενες λεωφ. γραμμές 810, 831.

ΣΤ.ΝΙΚΑΙΑ, επί της οδού Γέμελου.

Διερχόμενες λεωφ. γραμμές 800, 809,820,827,828,841,846.

Κλάδος ανόδου

ΣΤ.ΝΙΚΑΙΑ κωδ. στάσης 370081, επί της οδού Γρεβενών.

Διερχόμενες λεωφ. γραμμές 809,820,827,828,830,841,846,900,909.

ΣΤ.ΚΟΡΥΔΑΛΛΟΣ, επί της οδού Διαμαντίδη-Δημητρακοπούλου.

Διερχόμενες λεωφ. γραμμές 750,806, 809,830,842.

ΔΗΜΑΡΧΕΙΟ-ΣΤ. ΑΓ. ΒΑΡΒΑΡΑ, επί της Λεωφ. Ελευθ. Βενιζέλου.

Διερχόμενες λεωφ. γραμμές 837,892

ΣΤ.ΑΓ.ΜΑΡΙΝΑ, επί της Ιεράς Οδού.

Διερχόμενες λεωφ. γραμμές 803, 836, 837,866, 876, 892.

Για τις περιόδους, που θα είναι σε ισχύ οι έκτακτες κυκλοφοριακές ρυθμίσεις στη Γραμμή 3 του Μετρό, οι επιβάτες μπορούν να ενημερώνονται αναλυτικά για τους χρόνους διέλευσης των αεροδρομιακών συρμών από κάθε σταθμό, καθώς και για τα πρώτα και τελευταία δρομολόγια στην ιστοσελίδα της ΣΤΑ.ΣΥ. (www.stasy.gr).